Hillaryjev stepenik
<s>Hillaryjev stepenik ili "Tenzingova leđa", kako ga nazivaju Šerpe, je gotovo vertikalna stijena prekrivena ledom i snijegom, visoka približno 12 m, veoma blizu vrha, na 8.790 m. Smještena je na Jugoistočnom grebenu, na polovini dijela puta između Južnog vrha i vrha Mount Everesta, te predstavlja posljednji izazov za penjače prije izlaska na vrh.</s><s>Penjanje je nosilo veliki rizik jer je desno provalija duboka otprilike 3.000 m, a lijevo provalija niz Jugozapadnu stranu, duboka 2.400 m.</s>

<s>Prvi dodir sa stijenom imali su Tom Bourdillon i Charles Evans 26. maja 1953, kao prva naveza britanske ekspedicije.</s><s>Nakon uspješnog dolaska na Južni vrh visine 8.750 m, što je 100 m od vrha i najveća visina dotad, zaustavila ih je stijena, kasnije nazvana Hillaryjev stepenik.</s><s>Dok su pokušavali naći rješenje za prolaz, pojavili su se problemi s bocama kisika i bili su se prisiljeni vratiti.</s>

<s>Dva dana kasnije do stijene su došli i Edmund Hillary i Tenzing Norgay, kao treća naveza ekspedicije.</s><s>Zajedničkim snagama i međusobnim pomaganjem uspešno su prešli stepenik.</s><s>U 11:30 29. maja njih dvojica, kao prvi ljudi na svijetu, stala su istovremeno na vrh Mount Everesta (8.848 m).</s>

<s>Kasnije su Šerpe na stijenu postavili užad i naplaćivali korištenje.</s><s>Većina je to rado plaćala, u želji da se što prije popnu na vrh.</s><s>Snažan zemljotres u aprilu 2015. oštetio je Hillaryjev stepenik.</s><s>To je pokazao i nepalski vodič Lhakpa Rangd, koji se na Mount Everest penjao više puta poslije 2005, a kasnije se posvetio fotografiji.</s><s>Napravio je izložbu s fotografijama iz perioda prije i poslije zemljotresa na kojima se vide napuknuća i nedostajući dijelovi te je rekao da je stijena dobro oštećena u zemljotresu.</s>

<s>Reference</s>

<s>Mount Everest</s>

